Henricus, Dei gratia Autissiod. episcopus, universis, etc., noveritis quod in nostra præsentia constituti Robertus, miles, Hugo, canonicus Nivernensis et Willelmus, fratres, de Corçon, recognoverunt coram nobis, quod Aales, bonæ memoriæ mater eorumdem, dederat in elemosinam ecclesiæ B. Mariæ de Crisenone, viginti solidos annui redditus et eos assignaverat in furno de Corçon, die anniversarii sui, annuatim, sancti-monialibus de Crisennone persolvendos, etc. Actum anno Domini MCCXXVI, mense martio.